《忆昨酬李宾之》
明代·张泰

狂生忆昨开怀抱，醉倒西平孙子家。红烛尽筵宵解榻，翠盘醒酒晓分瓜。

同官久爱亲知己，独客兼能惜岁华。何日慈恩寺傍路，一樽重看藕塘花。

作者简介：（1436—1480）苏州府太仓人，字亨父，号沧州。少与同里陆釴、陆容齐名，号称“娄东三凤”。天顺八年进士，授检讨，迁修撰。恬淡自守。诗名亚李东阳，弘治间艺苑皆称李怀麓、张沧州。书法亦翩翩可喜。有《沧州集》。